stanford-oval/wikipedia huggingface dataset:
Henri Corenthin

Henri Corenthin (21. tammikuuta 1924 Port-Louis, Guadeloupe – 17. huhtikuuta 2016 Guadeloupe) oli guadeloupelais-malilainen lääkäri ja poliitikko.
Corenthin kävi lukion Guadeloupella, opiskeli Marokon Rabatissa ja palveli toisen maailmansodan aikana Ranskan laivastossa. Hän opiskeli sodan jälkeen lääketiedettä Pariisin yliopistossa, harrasti urheilua ja valmistui vuonna 1952. Corenthin työskenteli sen jälkeen Ranskan Sudanissa, jossa hänet nimitettiin Kitan piirilääkäriksi. Hän toimi terveydenhuollon ammattiliiton pääsihteerinä, liittyi Sudanin liittoon ja toimi sen nuorisojärjestön poliittisena sihteerinä. Vuosina 1957–1959 Corenthin työskenteli Ranskan Sudanin ja Sudanin tasavallan karjatalousministerinä. Vuosina 1959–1961 hän oli Sudanin tasavallan ja Malin julkisten töiden, liikenne- ja viestintäministeri ja vuoteen 1962 saakka liikenne- ja viestintäministeri. Corenthin sai Malin kansalaisuuden vuonna 1961.
Corenthinin poliittinen ura päättyi vuonna 1962, jolloin hänet nimitettiin kätilökoulun johtajaksi. Hän toimi myös Malin jalkapalloliiton johdossa sekä maan yleisurheiluliiton ja olympiakomitean puheenjohtajana. Vuoden 1968 vallankaappauksen jälkeen Corenthin työskenteli vuoteen 1969 saakka Malin liikenne-, viestintä- ja matkailuministerinä.
Corenthin muutti 1970-luvun alussa Pariisiin jatkamaan lääketieteen opintojaan. Hän palasi sen jälkeen Guadeloupelle ja sai takaisin Ranskan kansalaisuuden. Corenthin jatkoi työtään lääkärinä, osallistui urheilutoimintaan, oli perustamassa Guadeloupen itsenäisyyttä vaativaa Union populaire pour la libération de la Guadeloupe -puoluetta ja toimi 1990-luvulla alueneuvoston jäsenenä.
Henri Delcellier

Joseph Henri Jean Delcellier (21. syyskuuta 1872 Béziers – 27. joulukuuta 1967 Montreal) oli ranskalaissyntyinen, kanadalaistunut klarinetisti, viulisti ja kapellimestari. Hän aloitti klarinetinsoiton isänsä johdolla. Hän myös opiskeli viulunsoittoa ja musiikin teoriaa Pariisin École Niedermeyerissä, josta sai diplomin. Orkesterinjohtoa hänelle opettivat Alexandre Luigini ja Léon Jehin.
Delcellier toimi muun muassa konserttimestarina Pariisin oopperassa ennen muuttoaan Kanadaan vuonna 1911. Uudessa asuinmaassaan hän toimi oopperan kuoronjohtajana. Hän palveli ensimmäisessä maailmansodassa ja palasi Montrealiin vuonna 1917. Hänen johtamiensa teosten joukossa ovat Faust ja Mignon. Hän myös sävelsi joitain teoksia orkesterille ja konserttiyhtyeelle. Hänen veljensä oli klarinetisti Joseph Delcellier. Hänen poikansa oli klarinetisti Henri-Aimé Delcelliers ja tyttärensä sellisti Marthe Delcelliers.
Hemokromatoosi

Hemokromatoosi  on perinnöllinen sairaus, jossa tapahtuu raudan liiallista imeytymistä suolistosta ja sen kertymistä kudoksiin. Sairaus johtuu yleisimmin pistemutaatiosta HFE-geenissä. Yleisin hemokromatoosia aiheuttava mutaatio HFE-geenissä muuttaa proteiinin rakenteen kannalta tärkeän kysteiiniaminohapon tyrosiiniksi (C282Y). Noin 10 % suomalaisista kantaa perimässään tätä geenimuutosta. Tämä mutaatio on resessiivisesti eli peittyvästi periytyvä. Siksi hemokromatoosipotilaat ovat yleensä saaneet kyseisen mutaation molemmilta vanhemmiltaan. Muita hemokromatoosia aiheuttavia mutaatioita on todettu geeneissä, jotka koodaavat hepsidiiniä, transferriinireseptori 2:ta, ferroportiinia tai hemojuveliinia. Hemokromatoosin esiintyvyys Suomessa on noin 2–3/1 000.
Hemokromatoosin oireet johtuvat raudan kertymisestä eri elimiin ja ilmenevät hitaasti. Oireina voivat olla muun muassa väsymys, impotenssi, nivelkivut ja ihon muuttuminen pronssisen harmahtavaksi. Hemokromatoosi voi aiheuttaa maksan ja haiman toimintahäiriöitä, jotka johtavat taudin edetessä maksakirroosiin ja diabetekseen. Myös sydämen vajaatoimintaa voi ilmetä. Hoitamattomana jopa noin 25 % hemokromatootikoista sairastuu maksasyöpään.
Hoito

Hemokromatoosin hoitona käytetään raudan poistamista elimistöstä verenpoistoilla eli venesektioilla. Kerralla poistetaan noin puoli litraa verta, jonka mukana elimistöstä lähtee 0,25 grammaa rautaa. Kuukauden välein tehtäviä venesektioita jatketaan tarvittaessa useamman vuoden ajan, ja ylimääräisen raudan poistuttua elimistöstä tehdään verenpoistoja noin kolmen kuukauden välein taudin uusimisen estämiseksi.
Heikki Saari

Heikki Saari voi tarkoittaa seuraavia:
Heikki Saari (1879–1958), suomalainen pappi, virsirunoilija ja lähetyssaarnaaja
Heikki Saari (1906–1987), suomalainen vanhoillislestadiolainen saarnaaja
Heikki Saari (1935–2021), suomalainen musiikinopettaja, kuoronjohtaja ja musiikkineuvos
Heikki Saari (1955–2018), suomalainen toimittaja ja tietokirjailija
Heikki Saari, suomalainen kevyen musiikin sanoittaja
Heikki Saari (s. 1984), suomalainen rumpali
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Heikki Saari”, voi hakea sivunnimihaulla, laajalla sivunnimihaulla tai tekstihaulla.
Hemnesin kirkko

| Hemnesin kirkko Hemnes kirke |
| --- | --- |

Sijainti:  Hemnes, Norja
Kirkkokunta:  Norjan kirkko
Hiippakunta:  Sør-Hålogalandin hiippakunta
Rakentamisvuosi:  1872
Suunnittelija:  Niels Stockfleth Darre Eckhoff
Materiaali:  puu
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Hemnesin kirkko (norj. Hemnes kirke) on puinen ristikirkko Hemnesin kunnassa Nordlandin läänissä Norjassa. Se valmistui vuonna 1872.
Aiheesta muualla

Kuvia tai muita tiedostoja aiheesta Hemnesin kirkko Wikimedia Commonsissa
Henry Bailey

| Mitalit> Maa:   Yhdysvallat.Miesten ammunta. Olympialaiset  | Mitalit> Maa:   Yhdysvallat.Miesten ammunta. Olympialaiset  | Mitalit> Maa:   Yhdysvallat.Miesten ammunta. Olympialaiset  | Maa:   Yhdysvallat> Miesten ammunta. |
| --- | --- | --- | --- |
|  Kultaa | Pariisi 1924 | 25 m olympiapistooli |  |
Henry Marvin Bailey (24. huhtikuuta 1893 Walterboro, Etelä-Carolina – 1. marraskuuta 1972 Walterboro, Etelä-Carolina) oli yhdysvaltalainen pistooliampuja ja olympiavoittaja.
Bailey voitti olympialaisissa kultaa 25 metrin olympiapistoolissa Pariisissa 1924.
Hedvig Lindahl

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Rut Hedvig Lindahl
Syntymäaika: 29. huhtikuuta 1983
Syntymäpaikka: Katrineholm, Ruotsi
Pelipaikka: maalivahti
Pituus: 179 cm
Seura
Seura: Atlético Madrid
Maajoukkue
| 2002– | Ruotsi | 189 | (0) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 29.9.2022.
| Mitalit> Maa:   Ruotsi.Naisten jalkapallo.MM-kilpailut  | Mitalit> Maa:   Ruotsi.Naisten jalkapallo.MM-kilpailut  | Mitalit> Maa:   Ruotsi.Naisten jalkapallo.MM-kilpailut  | Maa:   Ruotsi> Naisten jalkapallo. |
| --- | --- | --- | --- |
|  Hopeaa | Yhdysvallat 2003 | Jalkapallo |  |
|  Pronssia | Saksa 2011 | Jalkapallo |  |
|  Pronssia | Ranska 2019 | Jalkapallo |  |
|  Olympialaiset  |  Olympialaiset  |  Olympialaiset  |  |
|  Hopeaa | Rio De Janeiro 2016 | Jalkapallo |  |
|  Hopeaa | Tokio 2020 | Jalkapallo |  |
Rut Hedvig Lindahl (s. 29. huhtikuuta 1983 Katrineholm, Ruotsi) on ruotsalainen jalkapalloilija, pelipaikaltaan maalivahti. Hän edustaa espanjalaista Atlético Madridia. Hän on kotimaansa seurojen lisäksi aiemmin edustanut englantilaisseura Chelseaa ja saksalaisseura Wolfsburgia.
Lindahl saavutti kesäolympialaisista 2016 naisten jalkapalloturnauksesta olympiahopeaa Ruotsin joukkueessa. MM-kilpailuissa 2019 hän saavutti pronssia Ruotsin ykkösmaalivahtina, ja hän oli ykkösmaalivahti myös Ruotsin yltäessä välieriin EM-kilpailuissa 2022. Hän on syyskuun 2022 loppuun mennessä pelannut Ruotsin naisten maajoukkueessa 189 maaottelua.
Herunen

Herusten kylää Herustentien varrella
Herunen on taajama Nurmijärven kunnan pohjoisosassa. Vuoden 2011 lopussa tässä kuntarajan yli jatkuvassa taajamassa oli 535 asukasta, joista 531 asui Nurmijärvellä ja 4 Hyvinkäällä. Herunen sijaitsee Lohjanharjulla noin 120 metriä merenpintaa korkeammalla. Taajaman lähellä ovat laskujoettomat Herusten järvet sekä isot sorakuopat, joiden uudelleen käyttöön ottoa on vastustettu.
Herusten taajamaa kutsutaan puhekielessä joskus Herkaksi. Paikallisten keskuudessa Herunen on jaettu kahteen alueeseen, jotka ovat Ala-Herunen ja Ylä-Herunen. Ala-Herusten alue rajautuu etelässä valtatie 25:n siltaan ja Hyvinkäälle päin mentäessä Hyvämäkeen. Ylä-Herunen rajautuu edellä mainittuun Hyvämäkeen ja pohjoisessa Hyvinkään puolella sijaitsevaan Nopon taajamaan.
Toisen maailmansodan aikaan Herusta pommitettiin, koska se sijaitsee Hanko–Hyvinkää-radan varrella ja läheisellä Rajamäen viinatehtaalla valmistettiin kemikaaleja räjähteisiin. Herusten kylälle on 2000-luvun alussa rakennettu suuri määrä uusia taloja.
Kylässä ei ole omaa koulua ja päiväkotia, vaan lapset käyvät koulua Rajamäellä. Nurmijärven seurakunta vuokraa Herusten entistä kioskia urheiluseuralta, ja järjestää kioskilla kerhotoimintaa. Kioskin vierestä lähtevät Kiljavannummen urheilualueen vaellusreitistöt. Kioskilta on noin seitsemän kilometrin matka Kytäjällä sijaitsevaan golfkeskukseen.
Kulkuyhteydet Herusista ovat kohtalaisen hyvät. Herustentietä koilliseen Hyvinkäälle päin mennessä tulee vastaan vanha Helsinki–Hämeenlinna-tie eli nykyinen seututie 130. Etelään Rajamäkeen päin mennessä tulee vastaan valtatie 25, jota pitkin pääsee Hankoon ja Hyvinkäälle. Kylän läpi ajaa eri yhtiöiden linja-autoja.
Herusten alueella toimiva Herusten asukasyhdistys. Vuoden 2008 kunnallisvaaleissa Herusten taajamasta valittiin kolme valtuutettua Nurmijärven kunnanvaltuustoon. Ensikertalaisina valtuustoon pääsivät Maiju Tapiolinna (ps.) ja Pirkko Vertti (vas.) sekä konkarina kolmannelle valtuustokaudelle valittu Merja Åstedt (kok.).
Kevään ja kesän 2018 aikana Herusten alueelle valmistui uusi täysimittainen 18-väyläinen frisbeegolfrata, joka otettiin käyttöön syksyllä.
Aiheesta muualla

Herusten asukasyhdistys (Arkistoitu – Internet Archive)
Hanlampi (Mäntyharju)

| Hanlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°26′13″N, 27°00′16″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäveden valuma-alue (14.97)
Laskuoja:  oja Ruotimonojaan 
Järvinumero:  14.972.1.027
Mittaustietoja
Pinnankorkeus:  91,8 m  
Pituus:  280 m  
Leveys:  60 m  
Rantaviiva:  0,573 km  
Pinta-ala:  0,843 ha  
Saaria:  ei saaria 
 fiHanlampi 
Hanlampi  on Etelä-Savossa Mäntyharjulla  Vitikkamäen lähellä sijaitseva lampi.
Maantietoa

Lampi on 280 metriä pitkä, 60 metriä leveä, ja sen pinta-ala on 0,8 hehtaaria. Lammella ei ole kartan mukaan saaria.  Sen rantaviivan pituus on 550 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Pyhäveden valuma-alueella (14.97), jonka Kallaveden alueeseen (14.972) se kuuluu. Lammen vedenpinnan korkeus on 91,8 metriä mpy.
Gulshan Kumar

| Gulshan Kumar> Henkilötiedot |
| --- | --- |
Gulshan Kumar Dua (5. toukokuuta 1956 – 12. elokuuta 1997) oli intialainen liikemies, joka perusti T-Series-levy-yhtiön (Super Cassettes Industries Ltd.), sekä Bollywood-elokuvatuottaja. Hän perusti T-Seriesin 1980-luvulla ja vakiinnutti levy-yhtiön aseman markkinoilla 1990-luvulla.
Vuonna 1997 hänet murhattiin, tekijöinä D-Company-rikollisjärjestö Mumbain alamaailmasta. Hänen kuolemansa jälkeen T-Seriesiä ovat sittemmin johtaneet hänen nuorempi veljensä Krishan Kumar ja poika Bhushan Kumar. Hänen tyttärensä Tulsi Kumar ja Khushali Kumar ovat playback-laulajia.
Elämäkerta

Gulshan Kumar Dua oli Chandrabhan Kumar Duan poika. Chandrabhan oli hedelmämehukauppias, joka työskenteli Daryaganjin kaupunginosassa Delhin sydämessä. Dua alkoi työskennellä isänsä kanssa jo varhaisesta iästä lähtien. Hän oli harras uskovainen noudattaen hindulaisuuden Shaivismi-suuntausta, erityisesti seuraten Shri Shiv Jin -jumalaa ja Devi Parvati -jumalatarta.[lähde? ]
Dua muutti urapolkuaan hänen perheensä hankittua myymälän, missä myytiin levyjä ja halpoja C-kasetteja. Tämä ennakoi valtavan musiikki-imperiumin alkamista.
Musiikkiliiketoiminta ja elokuvaura

Gulshan Kumar käynnisti oman C-kasettiyrityksensä, nimellä Super Cassettes Industries Ltd., josta tulikin pian kannattavaa liiketoimintaa. Hän aloitti musiikkituotantoyrityksensä Noidassa. Liiketoiminnan kasvaessa hän siirtyi Mumbaihin.
Hänen ensimmäinen Bollywood-elokuvansa oli Lal Dupatta Malmal Ka vuonna 1989. Seuraava suuri hittielokuva Aashiqui, on vuodelta 1990. Elokuva muistetaan erityisesti duo Nadeem-Shravanin musiikista. Hänen muihin elokuviinsa kuuluivat Bahaar Aane Tak, Dil Hai Ke Manta Nahin, Ayee Milan Ki Raat, Meera Ka Mohan, Jeena Marna Tere Sang ja Bewafa Sanam.
Musiikkiliiketoiminta ja elokuvaura > T-Series levy-yhtiö

Gulshan Kumarin elämän aikana T-Series nousi yhdeksi Intian suurimmista levy-yhtiöistä. Se yhä edelleen merkittävä levy-yhtiö maassa.
T-Series hallitsee yli 70–80 %:n osuutta Intian musiikkimarkkinasta. Kansainvälisillä markkinoilla T-Seriesin liikevaihto ylittää 4,2 miljoonaa dollaria ja sillä on vientiä 24 eri maassa kuudella eri mantereella. Intiassa se on suurin jakeluverkosto yli 2500 jälleenmyyjällään.[lähde? ]
Perintö

Vuonna 2017 T-Series ilmoitti aikovansa tuottaa elämäkerrallisen elokuvan Kumarista nimeltä Mogul – The Gulshan Kumar Story.
Aiheesta muualla

Gulshan Kumar Internet Movie Databasessa. (englanniksi)
Gulshan Kumarin murhan kotisivu osoitteessa Rediff.com
Heinz Holliger
Aiheesta muualla

Heinz Holliger – Leben und Werk. Katharina Jing an Gebauer. Tutkielma, der Konservatorium Wien Privatuniverstität. PDF (Web Archive 2008).
Hattin

| Hattin Hittin |
| --- | --- |
 Valokuva vuodelta 1934.
 Kartta 1940-luvulta.
 Hattin
 Koordinaatit: 32°48′25″N, 35°27′12″E 
Hylätty:  1948
Infobox OKVirheellinen NIMI-arvo: 
Hattin tai Hittin on entinen kylä nykyisen Israelin pohjoisosassa. Hattin tuli kuuluisaksi vuonna 1187 sen lähellä käydystä Hattinin taistelusta, ja druusit pitävät sitä raamatullisen Jetron hautapaikkana. Kylä hylättiin vuonna 1948 ja suurin osa sen rakennuksista purettiin.
Maantiede

Hattin sijaitsee tasangolla Tiberiaksen länsipuolella. Hattinin sarvet ovat tuliperäisen kukkulan kaksi huippua, joita erottaa entisen tulivuoren kraatteri.
Historia

Myöhempi Hattin on yhdistetty joskus muinaiseen kanaanilaiseen kaupunkiin Siddimiin. 200-luvulta ennen ajanlaskun alkua paikkakuntaa alettiin kutsua hepreankielisellä nimellä Kefar Hittin. Rooman valtakunnan kaudella se tunnettiin nimellä Kefar Hittaia.
Hattin tuli kuuluisaksi vuonna 1187 käydystä Hattinin taistelusta. Saladinin johtamat muslimit voittivat taistelussa lähellä Hattinia Jerusalemin kuningas Guy de Lusignanin ristiretkeläisarmeijan. Kylä tunnettiin taistelun lisäksi pyhätöistään. Se on liitetty kansanperinteessä profeetta Jetron (Shu'ayb) hautapaikkaan. Tarinan alkuperästä ei ole varmuutta. Haudasta kirjoitti 1200-luvulla rabbi Samuel ben Samson, joka mainitsi paikan Jetron tai Hoosean hautapaikkana.
Osmanien valtakunnan vuoden 1596 veroluettelon mukaan kylä käsitti 110 taloutta ja paikalliset viljelivät vehnää, ohraa ja oliiveja, kasvattivat vuohia, ja heillä oli mehiläisiä. Matkailija Evliya Çelebi kirjoitti vuonna 1649 kylässä olevan noin 200 muslimitaloa. 1800-luvun lopussa sen asukasluku oli noin 400. Vuonna 1897 paikalle perustettiin kyläkoulu. Kylä hylättiin vuonna 1948, ja suurin osa sen entisistä rakennuksista on purettu. Druusit vierailevat Jetron hautana pitämällään paikalla Hattinissa, ja vuosittain huhtikuussa paikalla järjestetään juhlallisuuksia. Paikalla oleva pyhättö on rakennettu suhteellisen hiljattain, mutta se sisältää myös joitakin vanhempia osia.
Aiheesta muualla

Kuvia tai muita tiedostoja aiheesta Hattin Wikimedia Commonsissa
Kylän vanha moskeija.
Druusien Jetron pyhättö.
Heikki Helastinen

Heikki Helastinen (s. Jämsänkoski) on suomalainen muusikko ja taiteilija. Syksyllä 2016 Helastinen sijoittui yhdessä valmentajansa Musta-Pekkaruuskan (Pekka Ruuska) kanssa kolmanneksi Talent Suomi (5. tuotantokausi) -kykyjenetsintäkilpailussa.  . Helastisen singleä "Rubikin Kuutio" oli toistettu Spotify -suoratoistopalvelussa vuoden 2019 alkuun mennessä noin 100000 kertaa.  Performanssiesityksissään Helastinen yhdistää taikuutta ja musiikkia. Lisäksi esitysten aikana lavalla nähdään useita yllätysvieraita.
Aiheesta muualla

Totinen Heikki Helastinen on saanut koko Suomen haltioihinsa. Helsingin Sanomat NYT-liite 16.11.2016.
Hepolampi (Multia)

| Hepolampi |
| --- | --- |
Valtiot:  Suomi
Maakunnat:  Keski-Suomi
Kunnat:  Multia
Koordinaatit:  62°20′09″N, 24°57′01″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pengerjoen valuma-alue (14.54)
Laskujoki:  oja Hirsijokeen 
Järvinumero:  14.544.1.001
Mittaustietoja
Pinnankorkeus:  180,7 m  
Pituus:  220 m  
Leveys:  150 m  
Rantaviiva:  0,559 km  
Pinta-ala:  2,16 ha  
Tilavuus:  0.000029 km³ 
Keskisyvyys:  1,36 m  
Suurin syvyys:  3,4 m  
Saaria:  ei saaria 
 fiHepolampi 
Hepolampi  on Keski-Suomessa Multialla Isojärven lähellä sijaitseva lampi.
Maantietoa

Lampi on 220 metriä pitkä, 150 metriä leveä, ja sen pinta-ala on 2,2 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 29 300 kuutiometriä. Sen keskisyvyys on 1,4 metriä ja suurin syvyys on 3,4 metriä. Sen rantaviivan pituus on 550 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Jämsän reitin valuma-alueen (14.5) Pengerjoen valuma-alueella (14.54), jonka Kuhanjoen valuma-alueeseen (14.544) se kuuluu. Lammen vedenpinnan korkeus on 180,7 metriä mpy.
Henry Banks

| Henry Banks |
| --- | --- |

Henkilötiedot
Syntynyt: 14. kesäkuuta 1913 
Kansalaisuus:   Yhdysvallat
Formula 1 -ura
Aktiivivuodet:  1950–1952
Talli(t):  Maserati, Moore, Lesovsky
Kilpailuja:  3
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Indianapolis 500 1950
Viimeinen kilpailu:  Indianapolis 500 1952
Henry Edwin Banks (14. kesäkuuta 1913–18. joulukuuta 1994) oli yhdysvaltalainen moottoriurheilija, joka osallistui Formula 1 -sarjaan kuuluvaan Indianapolis 500 -kilpailuun kolmesti kausilla 1950–1952. Vuoden 1950 ja 1952 kilpailut hän keskeytti, ja vuoden 1951 kilpailussa hän oli kuudes. Banks ajoi kyseistä kilpailua myös vuosina 1938 ja 1946-47, jotka päättyivät keskeytyksiin. Hän oli ensimmäinen kuljettaja, joka läpäisi Indianapolis 500 -kilpailun aika-ajojen tulokaskokeen (engl. Rookie Test) vuonna 1936.
Banks esiintyi myös kahdessa elokuvassa, jotka olivat Clark Gablen tähdittämä To Please a Lady ja Indianapolis 500:sta kertova Roar of the Crowd.
Henrik Gabriel Krusberg

Henrik Gabriel Krusberg (15. maaliskuuta 1779 Huittinen – 1824 jälkeen) oli suomalainen pappi ja virsirunoilija.
Krusbergin vanhemmat olivat Huittisten kappalainen Henrik Krusberg, "juoppo ja epäsopuinen kirkkoherrojen kanssa", ja Kristina Betulin. Hän kävi Porin triviaalikoulua ja pääsi ylioppilaaksi Turussa 1795. Krusberg valmistui filosofian kandidaatiksi 1800 ja maisteriksi 1802. Papiksi hänet vihittiin Pietarissa 1803.
Krusberg toimi kirkkoherran apulaisena Tuutarissa Inkerissä 1803 ja Toksovassa 1804. Hän oli Haminan piirikoulun latinan, historian ja maantiedon opettajana 1805–1811 ja sitten Glückstalin vastaperustetun saksalaisen seurakunnan pastorina Etelä-Venäjällä 1811–1816. Hänet erotettiin tästä virasta koska hän ”vahingoitti seurakuntaa käyttäytymisellään enemmän kuin hyödytti sitä oppineilla saarnoillaan”. Krusberg asui tämän jälkeen luultavasti Viipurissa ainakin vielä 1821. Odessan luterilaisen seurakunnan kirkkoherrana hän toimi vuoden 1824 tienoilla.
Krusberg julkaisi myös omalla nimellään tai nimensä alkukirjaimiä käyttäen 1821 Laulun Suomen Tyttärille opiksi, neuvoksi ja varoitukseksi sekä saksasta suomentamansa virren ”Uskon sanat” ja suomennoksen J. D. Valeriuksen runosta, arkkiveisusta ”Tålamodet” (”Kärsivällisyys”).
Ruben Nirvi arvelee, että juuri Krusberg olisi ollut se tuntemattomaksi jäänyt henkilö, joka lähetti 150 virsitekstiä uskonpuhdistuksen 300-vuotisjuhlan yhteydessä 1817 perustetun arkkipiispa Jacob Tengströmin johtaman virsikirjakomitean järjestämiin uusien virsien laatimiskilpailuihin. Peräti 123 niistä päätyi korjattuna Tengströmin vuonna 1836 julkaisemaan kokoelmaan Uusia virsiä. Virsiin, joista 46 oli alkuperäistä, kuuluivat nykyisen virsikirjan virret 540 ”Aurinko armas valollansa” ja 133 ”Halleluja! Nyt ylistys, kunnia, voima, väkevyys”. Virsien sisältö ja sanamuodot osoittavat Krusbergin olleen lähellä herännäisiä.
Helttasorsa

| Helttasorsa |
| --- | --- |
 Koiras
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Sorsalinnut Anseriformes
Heimo::  Sorsat Anatidae
Suku::  Biziura
Laji::  lobata
Kaksiosainen nimi
 Biziura lobata  (Shaw, 1796) 
Katso myös
   Helttasorsa Wikispeciesissä   Helttasorsa Commonsissa 
Infobox OKNimi-testi OKIUCN-testi OK: 
Helttasorsa (Biziura lobata) on sorsalintu.
Levinneisyys

Helttasorsaa tavataan kotoperäisenä Australiassa. Sen kantaa on arvioitu suhteellisen pienestä suureksi. Sen kannankehitys on laskeva, mutta lajin ei uskota olevan vaarassa, ja helttasorsa on luokiteltu elinvoimaiseksi.
Elinympäristö

Helttasorsa elää syvissä makean veden laguuneissa, joissa on tiheää kaislikkoa. Lajia tavataan yleensä yksittäin tai pareittain, mutta talvisin helttasorsa voi muodostaa keskisuuria tai suuria parvia.
Ravinto

Helttasorsa syö pääasiassa eläinperäistä ravintoa, kuten vesihyönteisiä, äyriäisiä, etanoita, kaloja, sammakoita ja vesilintujen poikasia. Se voi kuitenkin syödä myös vesikasvien siemeniä.
Hildegard Schrader

| Mitalit | Mitalit | Mitalit |  |
| --- | --- | --- | --- |
|  Hildegard Schrader vuoden 1928 olympiakisoissa. |  Hildegard Schrader vuoden 1928 olympiakisoissa. |  Hildegard Schrader vuoden 1928 olympiakisoissa. |  |
Maa:   Saksa
Naisten uinti
|  Olympialaiset  |  Olympialaiset  |  Olympialaiset  |  |
|  Kultaa | Amsterdam 1928 | 200 metrin rintauinti |  |
| EM-kilpailut (pitkä rata)  | EM-kilpailut (pitkä rata)  | EM-kilpailut (pitkä rata)  |  |
|  Kultaa | Bologna 1927 | 200 metrin rintauinti |  |
Hildegard "Hilde" Schrader-Lux (4. tammikuuta 1910 Staßfurt – 26. maaliskuuta 1966 Magdeburg) oli saksalainen uimari ja olympiavoittaja. Schrader voitti Amsterdamin kesäolympialaisissa 1928 kultaa 200 metrin rintauinnista.
Schrader voitti urallaan myös Euroopan-mestaruuden 200 metrin rintauinnista, Bolognassa vuonna 1927. Schrader oli matkalla suorastaan ylivoimainen; hän voitti toiseksi tulleen Lotte Mühen lähes viidellä sekunnilla.
Schrader edusti uintiurallaan seuratasolla 1. Magdeburger Damenschwimmverein -seuraa. Hän kuoli 56-vuotiaana vuonna 1966 Magdeburgissa.
Heikki Saari (sanoittaja)

Heikki Juhani Saari on suomalainen säveltäjä ja sanoittaja, jonka tunnetuinta tuotantoa ovat Tapio Rautavaaran kappaleet ”Vain merimies voi tietää” ja ”Menen enkä meinaa”. Hän on myös tehnyt suomenkieliset sanat kappaleeseen "Hiljainen satama".
Aiheesta muualla

Heikki Saaren sävellystuotanto Suomen äänitearkistossa (1901–1999)
Heikki Saaren sanoitustuotanto Suomen äänitearkistossa (1901–1999)
Hoffland

| Hoffland |
| --- | --- |
 Hoffland
 Koordinaatit: 62°29′35″N, 6°11′33″E 
Valtio:  Norja
Lääni:  Møre ja Romsdal
Kunta:  Ålesund
Pinta-ala:  
 – Maa:  0,5 km²
Väkiluku (2023):  953
 – Väestötiheys:  1 906 as./km²
Infobox OKVirheellinen NIMI-arvo: 
Hoffland on taajama Ålesundin kunnassa Møren ja Romsdalin läänissä Norjassa. Taajaman pinta-ala on 0,5 neliökilometriä ja asukasluku 953 vuonna 2023.